ddrg/super_eurlex huggingface dataset:
(8) A (7) bekezdés a)–f) pontjában meghatározott feltételeket teljesítő harmadik országnak vagy területnek szerepelnie kell e rendelet II. mellékletének B. szakaszában, valamint be kell nyújtania két jelentést a (7) bekezdés a)–f) pontja szerinti feltételek teljesítéséről: az egyiket 2025 . július 1-je, a másikat pedig 2029. július 1-je előtt. A (7) bekezdés c) pontjában említett ütemterv és a harmadik országtól vagy területtől kapott jelentések alapján a Bizottságnak 2025 . december 31-ig és 2029. december 31-ig fel kell mérnie, hogy a szóban forgó harmadik ország vagy terület továbbra is megfelel-e a (7) bekezdésben meghatározott feltételeknek.

(8) A (7) bekezdés a)–f) pontjában meghatározott feltételeket teljesítő harmadik országnak vagy területnek szerepelnie kell e rendelet II. mellékletének B. szakaszában, valamint be kell nyújtania három átfogó jelentést a (7) bekezdés a)–f) pontja szerinti feltételek teljesítéséről: egyet 2024 . július 1-je, egyet 2027. július 1-je, egyet pedig 2029. július 1-je előtt. A (7) bekezdés c) pontjában említett ütemterv és a harmadik országtól vagy területtől kapott jelentések alapján a Bizottságnak 2024. december 31-ig, 2027 . december 31-ig és 2029. december 31-ig fel kell mérnie, hogy a szóban forgó harmadik ország vagy terület továbbra is megfelel-e a (7) bekezdésben meghatározott feltételeknek.
(14)

E célból minden tagállamnak szociális klímatervet (a továbbiakban: terv) kell benyújtania a Bizottságnak. A terveknek hozzá kell járulniuk a szociális jogok európai pillére elveinek végrehajtásához és az Egyesült Nemzetek fenntartható fejlődési céljainak eléréséhez, miközben biztosítják, hogy senki ne maradjon ki, valamint két célkitűzés elérésére kell törekedniük. Először is, a helyi és regionális hatóságokkal , a szociális partnerekkel és a civil társadalommal együtt azonosítaniuk kell és fel kell térképezniük az energia- vagy közlekedési szegénységben élő kiszolgáltatott háztartásokat, a kiszolgáltatott mikrovállalkozásokat és a veszélyeztetett közlekedési felhasználókat, hogy azok részesüljenek az energiahatékonysággal , a fűtés és hűtés dekarbonizációjával , a kibocsátásmentes és alacsony kibocsátású járművekkel és a mobilitással kapcsolatos beruházások finanszírozásához és végrehajtásához szükséges forrásokból. A tagállamoknak a helyi és regionális hatóságokkal, a szociális partnerekkel és a civil társadalommal közösen készített részletes elemzéssel kell szolgálniuk az energia- és közlekedési szegénység fő okairól a területükön; A terveknek célokat és célkitűzéseket is meg kell határozniuk az energia- vagy közlekedési szegénységben élők, a kiszolgáltatott helyzetben lévő háztartások, a kiszolgáltatott helyzetben lévő mikrovállalkozások és a veszélyeztetett közlekedési felhasználók számának csökkentése érdekében. Másodszor, enyhíteniük kell a fosszilis tüzelőanyagok költségeinek növekedése által a legkiszolgáltatottabb helyzetben lévőkre gyakorolt hatást, és ezáltal meg kell előzniük az energia- és közlekedési szegénységet az átmeneti időszakban, amíg nem kerül sor ilyen beruházások végrehajtására. A terveknek tartalmazniuk kell egy olyan beruházási elemet, amely előmozdítja a fosszilis tüzelőanyagoktól való függés fokozatos megszüntetésére irányuló hosszú távú megoldást, kiegészítve a hátrányos jövedelmi hatások rövidebb távú enyhítésére irányuló, ideiglenes közvetlen jövedelemtámogatással. A terveknek a nemzeti szinten már végrehajtott intézkedések figyelembevételét is biztosítaniuk kell.
(13) Azokat az üvegházhatású gázokat, amelyeket nem közvetlenül a légkörbe bocsátanak ki, az EU ETS keretében kibocsátásnak kell tekinteni, és e kibocsátások tekintetében kibocsátási egységeket kell leadni, kivéve, ha azokat a 2009/31/EK európai parlamenti és tanácsi irányelvvel (13) összhangban tárolóhelyen tárolják, vagy ha kémiailag tartósan kötöttek egy termékben úgy, hogy rendeltetésszerű használat mellett nem kerülhetnek be a légkörbe. A Bizottságot fel kell hatalmazni arra, hogy végrehajtási jogi aktusokat fogadjon el, amelyekben meghatározza azokat a feltételeket, amelyek teljesülése esetén úgy kell tekinteni, hogy az üvegházhatású gázok kémiailag tartósan kötöttek a termékben, így nem kerülhetnek be a légkörbe rendeltetésszerű használat mellett, ideértve adott esetben a szén-dioxid-eltávolítási tanúsítvány megszerzését is, a szén-dioxid-eltávolítás tanúsítására vonatkozó szabályozási fejleményekre tekintettel.

(13) Azokat az üvegházhatású gázokat, amelyeket nem közvetlenül a légkörbe bocsátanak ki, az EU ETS keretében kibocsátásnak kell tekinteni, és e kibocsátások tekintetében kibocsátási egységeket kell leadni, kivéve, ha azokat a 2009/31/EK európai parlamenti és tanácsi irányelvvel (13) összhangban tárolóhelyen tárolják, vagy ha kémiailag tartósan kötöttek egy termékben úgy, hogy rendeltetésszerű használat és ártalmatlanítás mellett nem kerülhetnek be a légkörbe. A Bizottságot fel kell hatalmazni arra, hogy felhatalmazáson alapuló jogi aktusokat fogadjon el, amelyekben meghatározza azokat a feltételeket, amelyek teljesülése esetén úgy kell tekinteni, hogy az üvegházhatású gázok kémiailag tartósan kötöttek a termékben, így nem kerülhetnek be a légkörbe rendeltetésszerű használat és ártalmatlanítás mellett, ideértve adott esetben a szén-dioxid-eltávolítási tanúsítvány megszerzését is, a szén-dioxid-eltávolítás tanúsítására vonatkozó szabályozási fejleményekre tekintettel.
AZ EURÓPAI PARLAMENT ÉS A TANÁCS HATÁROZATA

( 2004. december 16.)

a rugalmassági eszköznek a PEACE II. program kiterjesztése, a decentralizált hivataloknak szóló támogatások, valamint Irak rehabilitációja és újjáépítése érdekében az 1999. május 6-i intézményközi megállapodás 24. pontja szerint történő igénybevételéről

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Parlament, a Tanács és a Bizottság között a költségvetési fegyelemről és a költségvetési eljárás javításáról szóló, 1999. május 6-i intézményközi megállapodásra [1] és különösen annak 24. pontjára,

mivel:

a költségvetési hatóság két része a 2004. november 25-én tartott egyeztető ülésén megállapodott arról, hogy a igénybe veszi rugalmassági eszközt az alábbiak finanszírozásának kiegészítésére a 2005-ös költségvetésben:

- a PEACE II. program kiterjesztésére 45 millió euró összeg,

- a decentralizált hivataloknak szóló támogatásokra összesen 40 millió euró összeg, és

- Irak rehabilitációjára és újjáépítésére 100 millió euró összeg,

ELFOGADTA EZT A HATÁROZATOT:

1. cikk

Az Európai Uniónak a 2005-ös pénzügyi évre vonatkozó általános költségvetésében (a továbbiakban: "2005-ös költségvetés") alkalmazni kell a rugalmassági eszközt, hogy 185 millió euró összeget kötelezettségvállalási előirányzatként biztosítsanak.

Ezeket az összegeket az alábbiak finanszírozásának kiegészítésére kell felhasználni:

- a 2. címsorban a PEACE II. program kiterjesztésére 45 millió euró összeg, ebből 17, 55 millió euró a 2005-ös költségvetés 04 02 02. tételcsoportjára, 27,45 millió euró pedig a 13 03 02. tételcsoportra,

- a 3. címsorban a decentralizált hivataloknak szóló támogatásokra 40 millió euró összeg, és

- a 4. címsorban a 2005-ös költségvetés 19 08 07. tételcsoportjában Irak rehabilitációjára és újjáépítésére szóló támogatásként 100 millió euró összeg.

2. cikk

Ezt a határozatot a 2005-ös költségvetéssel egyidőben közzé kell tenni az Európai Unió Hivatalos Lapjában.

Kelt Strasbourgban, ...

az Európai Parlament részéről

az elnök

a Tanács részéről

az elnök

[1] HL C 172., 1999.6.18., 1. o. A 2003/429/EK határozattal módosított megállapodás (HL L 147., 2003.6.14., 25. o.).

--------------------------------------------------
P6_TA(2004)0003

8/2004. sz. költségvetésmódosítás

Európai parlamenti állásfoglalás az Európai Unió 2004-es pénzügyi évre vonatkozó költségvetéséhez készített 8/2004. számú módosítás tervezetéről, III. Szakasz — Költségvetési Bizottság (11042/2004 — C6-0109/2004 — 2004/2066(BUD))

Az Európai Parlament,

- tekintettel az EK-Szerződésre és különösen annak 272. cikke (4) bekezdésére,

- tekintettel az Euratom-Szerződésre és különösen annak 177. cikkére,

- tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre [1], és különösen annak 37. és 38. cikkére,

- tekintettel az Európai Unió 2004-es pénzügyi évre vonatkozó, 2003. december 18-án véglegesen elfogadott [2] és az Európai Unió bővítésével összhangban kiigazított [3] általános költségvetésére,

- tekintettel az Európai Parlament, a Tanács és a Bizottság között, a költségvetési fegyelemről és a költségvetési eljárás javításáról szóló, 1999. május 6-i intézményközi megállapodásra [4],

- tekintettel az Európai Közösségek saját forrásainak rendszeréről szóló, 2000. szeptember 29-i 2000/597/EK, Euratom tanácsi határozatra [5],

- tekintettel az Európai Unió 2004-es pénzügyi évre vonatkozó költségvetéshez készített, a Bizottság által 2004. május 28-án előterjesztett 8/2004. számú módosítás előzetes tervezetére (SEC(2004) 0675),

- tekintettel a 2004-es pénzügyi évre vonatkozó 8/2004. számú költségvetés-módosítási tervezetre, amelyet a Tanács 2004. július 16-án fogadott el (11042/2004 — C6-0109/2004),

- tekintettel eljárási szabályzata 69. cikkére és IV. mellékletére,

- tekintettel a Költségvetési Bizottság jelentésére (A6-0005/2004),

A. mivel a 8/2004. számú költségvetés-módosítási tervezet a költségvetés bevételi oldalára vonatkozik és számos olyan elemet tartalmaz, amelyek befolyásolják a tagállamok hozzájárulásának szintjét a Közösség saját forrásaihoz,

B. mivel ezek az elemek a külső intézkedésekre szánt garanciaalapból származó többlet 2003-tól történő visszafizetésével, valamint a vámok, a hozzáadottérték-adó alapok, a GNI (bruttó nemzeti jövedelem)alapok éves felülvizsgálatával és az Egyesült Királyságnak járó visszatérítés finanszírozásához szükséges hozzájárulások technikai újraszámításával kapcsolatosak,

C. mivel a Bizottság kötelezettséget vállalt arra, hogy 2004 nyarára a 2000/597/EK, Euratom tanácsi határozatban foglaltak szerint jelentést terjeszt elő a saját forrásokról és megfelelő javaslatokat tesz egy általános korrekciós mechanizmusra,

1. módosítás nélkül elfogadja a Tanács 8/2004. számú költségvetés-módosítási tervezetét;

2. utasítja elnökét, hogy továbbítsa ezen állásfoglalást a Tanácshoz és a Bizottsághoz.

[1] HL L 248., 2002.9.16., 1. o.

[2] HL L 53., 2004.2.23.

[3] HL C 105., 2004.4.30., 9. o.

[4] HL C 172., 1999.6.18., 1. o. — A 2003/429/EK határozattal (HL L 147., 2003.6.14., 25. o.) módosított megállapodás.

[5] HL L 253., 2000.10.7., 42. o.

--------------------------------------------------
P6_TA(2004)0075

Pénzügyi Terv

Az Európai Parlament állásfoglalása a pénzügyi tervről a 2004. decemberi Európai Tanácsra való tekintettel

Az Európai Parlament,

- tekintettel az Európai Bizottság közleményeire (COM(2004)0101 és COM(2004)0487),

- tekintettel az EK-Szerződésre és különösen annak 272. cikkére,

- tekintettel az 1999. május 6-i intézményközi megállapodásra és különösen annak 26. cikkére [1],

- tekintettel az európai alkotmány létrehozásáról szóló szerződésre,

- tekintettel a vitával záruló szóbeli választ igénylő O-0067/2004. számú (B6-0130/2004) kérdésére a Tanácshoz,

- tekintettel eljárási szabályzata 108. cikkének (5) bekezdésére,

A. mivel a jelenlegi pénzügyi terv 2006 végéig van hatályban,

B. mivel a jelenlegi pénzügyi terv egy átfogó intézményközi megállapodás része, amelyet csak az intézmények közötti kölcsönös bizalom és a költségvetési hatóság két ága közötti kölcsönös megállapodás esetén lehet megújítani,

C. mivel az EK-Szerződés 272. cikke rendelkezik az éves költségvetések elfogadásáról, abban az esetben is, amennyiben nincs pénzügyi terv,

D. mivel ideiglenes bizottságot állított fel azzal a megbízással, hogy határozza meg a jövőbeli pénzügyi terv elsődleges politikai céljait, mind jogalkotási, mind költségvetési szempontból,

1. megerősíti azon érdekét, hogy "többéves pénzügyi keret létezzen a 2006 utáni időszakra is";

2. emlékeztet arra, hogy az EU-Szerződés nem tartalmaz jogi kötelezettséget a pénzügyi terv elfogadására nézve;

3. emlékeztet arra, hogy a Parlament és a Tanács közötti megállapodásra van szükség ahhoz, hogy 2006 utánra pénzügyi terv kerüljön elfogadásra, mivel a két intézmény egyenlő státust élvez;

4. hangsúlyozza, hogy a Parlament nem hajlandó elfogadni egy olyan jövőbeli pénzügyi tervet, amely nem garantálja a következők finanszírozását:

- olyan politikák, amelyek lehetővé teszik az EU integrációjának és kohéziójának fejlődését,

- a Parlament elsődleges céljai,

- rugalmas keret az előre nem látható eseményekre vagy igényekre;

5. felhívja az Európai Tanácsot, hogy utasítsa az elkövetkező elnökségeket az intézményközi párbeszéd folytatására az Európai Parlamenttel folytatott rendszeres konzultáció révén annak sikeres lezárásának biztosítása érdekében, lehetőleg még a luxemburgi elnökség ideje alatt;

6. ragaszkodik ahhoz, hogy a döntéshozatali eljárások menetrendje olyan legyen, hogy ne okozzon olyan fennakadást a többéves programokban, a kötelezettségek szintjében és az előirányzatok kifizetésében, mint ahogy az a jelenlegi pénzügyi terv időszakának elején előfordult;

7. igényli, hogy havonta háromoldalú megbeszélésekre kerüljön sor a folyamatban lévő belső megbeszélésekről folytatott hatékony információcsere biztosítása érdekében, amely idejében közös álláspontokhoz vezet, beleértve a saját források kérdését is;

8. utasítja elnökét, hogy ezen állásfoglalást továbbítsa a Tanácsnak és a Bizottságnak.

[1] HL C 172., 1999.6.18., 1. o. A 2003/429/EK irányelvvel módosított megállapodás (HL L 147., 2003.6.14., 25. o.).

--------------------------------------------------
P6_TA(2004)0069

10/2004. sz. költségvetésmódosítás

Az Európai Parlament állásfoglalása az Európai Unió 2004-es pénzügyi évére vonatkozó, 10/2004. számú költségvetés-módosítási tervezetről (III. szakasz - Bizottság) (15179/2004 — C6-0209/2004 — 2004/2223(BUD))

Az Európai Parlament,

- tekintettel az Európai Közösséget létrehozó szerződésre és különösen annak 272. cikke (4) bekezdésére,

- tekintettel az Európai Atomenergia-közösséget létrehozó szerződésre és különösen annak 177. cikkére,

- tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre [1], és különösen annak 37. és 38. cikkére,

- tekintettel az Európai Unió 2004-es pénzügyi évre vonatkozó, 2003. december 18-án elfogadott [2] és az Európai Unió bővítésével összhangban kiigazított [3] általános költségvetésére,

- tekintettel az Európai Parlament, a Tanács és a Bizottság közötti, a költségvetési fegyelemről és a költségvetési eljárás javításáról szóló 1999. május 6-i intézményközi megállapodásra [4],

- tekintettel az Európai Unió 2004-es pénzügyi évre vonatkozó költségvetéséhez készített, a Bizottság által 2004. október 13-án előterjesztett 11/2004. számú előzetes költségvetésmódosítási tervezetre (SEC(2004)1234),

- tekintettel a Tanács által 2004. november 29-én elfogadott 10/2004. számú költségvetésmódosítási tervezetre (15179/2004 — C6-0209/2004),

- tekintettel eljárási szabályzatának 69. cikkére és IV. mellékletére,

- tekintettel a Költségvetési Bizottság jelentésére (A6-0053/2004),

A. mivel az előző, a strukturális alapok kifizetéseiben óriási többleteket mutató évekkel ellentétben a 11. számú előzetes költségvetésmódosítási tervezet 1 milliárd euró pótlólagos erőforrás költségvetésbe beállítását célozza meg,

B. mivel a Tanács a 2003. november 24-i költségvetési egyeztetés során elkötelezte magát amellett, hogy a strukturális alapok pótlólagos kifizetéseire irányuló igényeket teljesíti,

C. mivel a tagállamoktól a Bizottsághoz 2004. október 31-ig beérkezett kifizetési kérelmek azt mutatják, hogy 1 milliárd eurónál is több pótlólagos erőforrásra lehet szükség,

1. módosítás nélkül elfogadja a 10/2004. számú költségvetésmódosítási tervezetet;

2. utasítja elnökét, hogy továbbítsa ezen állásfoglalást a Tanácshoz és a Bizottsághoz, valamint a többi érintett intézményhez és szervhez.

[1] HL L 248., 2002.09.16., 1. o.

[2] HL L 53., 2004.02.23.

[3] HL C 105., 2004.04.30., 9. o.

[4] HL C 172., 1999.6.18., 1. o. A 2003/429/EK határozattal módosított megállapodás (HL L 147., 2003.6.14., 25. o.).

--------------------------------------------------
P6_TA(2005)0497
8/2005. sz. költségvetés-módosítási tervezet
Az Európai Parlament állásfoglalása az Európai Unió 2005-ös pénzügyi évre vonatkozó 8/2005. sz.
költségvetés-módosítási tervezetér ől (14861/2005 –C6-0412/2005 –2005/2179(BUD))
Az Európai Parlament ,
– tekintettel az Európai Közösséget létrehozó szerz ődésre és különösen annak 272. cikke (4) bekezdése
utolsó el őtti albekezdésére,
– tekintettel az Európai Atomenergia-közösséget létrehozó szerz ődésre és különösen annak 177. cikkére,
– tekintettel az Európai Közösségek általános költségvetésére alkalmazandó költségvetési rendeletr ől szóló,
2002. június 25-i 1605/2002/EK, Euratom tanácsi rendeletre (1) és különösen annak 37. és 38. cikkére,
– tekintettel az Európai Unió 2005-ös pénzügyi évre vonatkozó, 2004. december 16-án véglegesen elfo-
gadott általános költségvetésére (2),
– tekintettel az Európai Parlament, a Tanács és a Bizottság közötti, a költségvetési fegyelemr ől és a költ-
ségvetési eljárás javításáról szóló, 1999. május 6-i intézményközi megállapodásra (3),
– tekintettel a Bizottság által 2005. október 5-én el őterjesztett, az Európai Unió 2005-ös pénzügyi évre
vonatkozó 8/2005. sz. költségvetés-módosítási el őzetes tervezetére (SEC(2005)1226),
– tekintettel a Tanács által 2005. december 1-jén megállapított 8/2005. sz. költségvetés-módosítási terve-
zetre (14861/2005 –C6-0412/2005),
– tekintettel eljárási szabályzatának 69. cikkére és IV. mellékletére,
– tekintettel a Költségvetési Bizottság jelentésére (A6-0397/2005),
A. mivel 2005. november 16-i levelében a Bizottság lényegesen módosította a 2005. október 5-én benyúj-
tott, a 8/2005. sz. költségvetés-módosítási el őzetes tervezetr ől (KMET) szóló eredeti javaslatát;
B. mivel, az eredeti javaslattal ellentétben, a 8/2005. sz. KMET végleges változata a Bizottság által módosí-
tott formájában nem szólít fel a 2. fejezet alatti kifizetések meger ősítésére,
C. mivel a 8/2005. sz. KMET módosított változatának elfogadása a GNI-n alapuló, a 2005-ös költségvetés-
hez meghatározott tagállami hozzájárulások 3 868 434 942 eurós csökkenéséhez vezetne;
1. módosítás nélkül elfogadja a Tanács 8/2005. sz. költségvetés-módosítási tervezetét;
2. utasítja elnökét, hogy továbbítsa ezt az állásfoglalást a Tanácsnak és a Bizottságnak.
(1) HL L 248., 2002.9.16., 1. o.
(2) HL L 60., 2005.3.8., 1. o.
(3) HL C 172., 1999.6.18., 1. o. A legutóbb a 2005/708/EK európai parlamenti és tanácsi határozattal (HL L 269.,
2005.10.14., 24. o.) módosított megállapodás.2006.11.23. HU C 286 E/195 Az Európai Unió Hivatalos Lapja
2005. december 13., kedd
P6_TA(2005)0392

6/2005. sz. költségvetés-módosítási tervezet

Az Európai Parlament állásfoglalása az Európai Unió 2005-ös pénzügyi évre vonatkozó, 6/2005. sz. költségvetés-módosítási tervezetéről, IV. szakasz - Bíróság - a Közszolgálati Törvényszék létrehozása (12180/2005 - C6-0304/2005 - 2005/2159(BUD))

Az Európai Parlament,

- tekintettel az Európai Közösséget létrehozó szerződésre és különösen annak 272. cikke (4) bekezdésének utolsó előtti albekezdésére,

- tekintettel az Európai Atomenergia-közösséget létrehozó szerződésre és különösen annak 177. cikkére,

- tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre [1] és különösen annak 37. és 38. cikkére,

- tekintettel az Európai Unió 2005-ös pénzügyi évre vonatkozó, 2004. december 16-án véglegesen elfogadott általános költségvetésére [2],

- tekintettel az Európai Parlament, a Tanács és a Bizottság közötti, a költségvetési fegyelemről és a költségvetési eljárás javításáról szóló, 1999. május 6-i intézményközi megállapodásra [3],

- tekintettel a Bizottság által 2005. szeptember 5-én előterjesztett, az Európai Unió 2005-ös pénzügyi évre vonatkozó, 7/2005. sz. költségvetés-módosítási előzetes tervezetére (COM(2005)0419),

- tekintettel a Tanács által 2005. október 3-án megállapított 6/2005. sz. költségvetés-módosítási tervezetre (12180/2005 - C6-0304/2005),

- tekintettel eljárási szabályzata 69. cikkére és IV. mellékletére,

- tekintettel a Költségvetési Bizottság jelentésére (A6-0306/2005),

A. mivel a Tanács úgy határozott, hogy létrehozza a Közszolgálati Törvényszéket;

B. mivel a Közszolgálati Törvényszék működése megkezdésének időpontját 2005-re előrehozták,

1. úgy dönt, hogy a 7/2005. sz. költségvetés-módosítási előzetes tervezetben a Közszolgálati Törvényszék számára kért valamennyi álláshelyet megteremti, és a 6/2005. sz. költségvetés-módosítási előzetes tervezetben az előirányzatokat ennek megfelelően kiigazítja;

2. jóváhagyja a Tanács 6/2005. sz. költségvetés-módosítási tervezetét annak módosított formájában;

3. utasítja elnökét, hogy továbbítsa ezt az állásfoglalást, valamint a 6/2005. sz. költségvetés-módosítás tervezetére vonatkozó módosításokat a Tanácsnak, a Bizottságnak és a Bíróságnak.

[1] HL L 248., 2002.9.16., 1. o.

[2] HL L 60., 2005.3.8.

[3] HL C 172., 1999.6.18., 1. o. A 2003/429/EK határozattal módosított megállapodás (HL L 147., 2003.6.14., 25. o.).

--------------------------------------------------
P6_TA(2005)0391

6/2005. sz. költségvetés-módosítási tervezet (módosítás)

Az Európai Unió 2005-ös pénzügyi évre vonatkozó, 6/2005. sz. költségvetés-módosítási tervezete - IV. szakasz - Bíróság - A Közszolgálati Törvényszék felállítása (12180/2005 - C6-0304/2005 - 2005/2159(BUDG))

1. módosítás

IV. SZAKASZ - Bíróság

Létszámterv: 2 állandó B*3, 2 állandó C*1 és 4 ideiglenes B*3 álláshely létrehozása.

Aktív személyzeti állomány

Sor | 2005-ös költségvetés | 6/2005. sz. KMT | Módosítás | 2005-ös költségvetés + 6. sz. KMT (módosított) |

| Kötelezettségvállalások | Kötelezettségvállalások | Kötelezettségvállalások | Kötelezettségvállalások |

1 1 0 0 | Alapilletmények |

| 111633022 | 111964022 | +73000 | 112037022 |

1 1 0 1 | Családi támogatások |

| 8940000 | 8967000 | +6000 | 8973000 |

1 1 0 2 | Külföldi munkavégzési és tartózkodási támogatások (beleértve az ESZAK-alapokmány 97. cikkét) |

| 17770000 | 17823000 | +12000 | 17835000 |

1 1 3 0 | Betegségbiztosítás |

| 3890000 | 3902000 | +3000 | 3905000 |

1 1 8 1 | Utazási költségek (a családtagokét is beleértve) |

| 42000 | 45000 | +2000 | 47000 |

1 1 8 2 | Beilleszkedési, újrabeilleszkedési és áthelyezési támogatások |

| 1170000 | 1223000 | +30000 | 1253000 |

1 1 8 3 | Költözési költségek |

| 217000 | 238000 | +10000 | 248000 |

1 1 8 4 | Ideiglenes napidíj |

| 956000 | 1008000 | +23000 | 1031000 |

1 1 9 1 | Előzetes előirányzat |

| 1973000 | 1242000 | -159000 | 1083000 |

Indokolás

A Tanács által jóvá nem hagyott 8 (2 állandó B*3, 2 állandó C*1 és 4 ideiglenes B*3) álláshely létrehozása és a 7/2005. sz. előzetes költségvetés-módosítási tervezet számadatainak visszaállítása.

--------------------------------------------------